Document ID: 32001R1525

Kommissionens forordning (EF) nr. 1525/2001
af 26. juli 2001
om ændring af forordning (EF) nr. 1101/2001 om fastsættelse af reduktionssatser til anvendelse på ansøgninger om tildelinger til ikke-traditionelle importører under importtoldkontingenter for bananer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 216/2001(2),
under henvisning til Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF(3), særlig artikel 29, stk. 3, og
ud fra følgende betragtninger:
(1) Ifølge artikel 29, stk. 3, i forordning (EF) nr. 896/2001 fastsætter Kommissionen på grundlag af de mængder, der er disponible for toldkontingenterne, og medlemsstaternes meddelelser om de samlede mængder, der er ansøgt om tildeling af, de mængder, der tildeles de ikke-traditionelle importører for andet halvår af 2001.
(2) På grundlag af medlemsstaternes meddelelser, jf. artikel 29, stk. 2, om de samlede tildelinger, som ikke-traditionelle A/B- og C-importører har ansøgt om, fastsatte Kommissionen ved forordning (EF) nr. 1101/2001(4) en reduktionssats for hver ansøgning om tildeling fra ikke-traditionelle importører.
(3) Ved en kontrol er det blevet fastslået, at de samlede tildelinger, som ikke-traditionelle importører har ansøgt om for A/B-toldkontingentet, er på 4206593 tons. Det indebærer, at den reduktionssats, der anvendes for hver ansøgning fra ikke-traditionelle A/B-importører, skal ændres. Det er derfor nødvendigt at ændre artikel 1 i forordning (EF) nr. 1101/2001 -
UDSTEDT FØLGENDE FORORDNING:
Artikel 1
I artikel 1 i forordning (EF) nr. 1101/2001 ændres den reduktionssats, der anvendes på hver ansøgning om tildeling fra en ikke-traditionel A/B-importør, til "4,5955J %".
Artikel 2
Medlemsstaternes myndigheder underretter senest den 17. august 2001 de pågældende importører om den i henhold til artikel 1 tildelte mængde.
Artikel 3
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. juli 2001.

Labels: 3
17